એડમિશન કમિટીએ મેડિકલ અને ડેન્ટલમાં પ્રવેશ કાર્યક્રમ જાહેર કર્યો છે. તે મુજબ હવે ૨૯ જૂનથી મોક રાઉન્ડની કાર્યવાહી શરૂ થશે અને ત્યાર બાદ ૨જી જુલાઈથી પ્રવેશ માટે પ્રથમ રાઉન્ડ શરૂ થશે. મેડિકલ અને ડેન્ટલ શાખામાં પ્રોવિઝનલ મેરિટ લિસ્ટ જાહેર થયા બાદ ગુરુવારે એડમિશન કમિટીએ પ્રવેશ કાર્યક્રમ જાહેર કર્યો હતો. ૧૨ જુલાઈ સુધીમાં એડમિશન કમિટી મેડિકલ-ડેન્ટલમાં પ્રવેશની પ્રથમ રાઉન્ડની કાર્યવાહી પૂર્ણ કરી દેશે. ૫મી જુલાઈએ પ્રથમ રાઉન્ડ માટે બેઠકોની ફાળવણી કરાશે. હાલમાં મેડિકલની ૩૮૫૦ અને ડેન્ટલની ૧૧૫૫ બેઠકો મળી કુલ ૫૦૦૫ હજાર બેઠકો માટે પ્રવેશ કાર્યક્રમ જાહેર કરાયો છે.